целите на проверката на доклада с базови данни, доклада с данни за нов участник или годишния доклад за равнището на дейност на оператора проверяващият орган проверява правилното прилагане на методиката за събиране и мониторинг на данните, определени в плана относно методиката за мониторинг, в това число:“;
 ii)
 добавят се следните букви д) — з):
 „д)
 дали потреблението на енергия е било правилно отнесено към всяка подинсталация, където е приложимо;
 е)
 дали стойността на параметрите, посочени в член 16, параграф 5, членове 19, 20, 21 или 22 от Делегиран регламент (ЕС) 2019/331 се основава на правилното прилагане на посочения регламент;
 ж)
 за целите на проверката на годишен доклад за равнището на дейност и доклад с данни за нов участник — датата на започване на нормалната експлоатация, както е посочено в член 5, параграф 2 от делегиран регламент (ЕС) 2019/331;
 з)
 за целите на проверката на годишен доклад за равнището на дейност — дали параметрите, изброени в точки 2.3—2.7 от приложение IV към Делегиран регламент (ЕС) 2019/331, според инсталацията, са били правилно подложени на мониторинг и докладвани в съответствие с плана относно методиката за мониторинг.“;
 б)параграф 5 се заличава;
 (11)В член 18 параграф 3 се заменя със следното:
 „3.
 Когато се наблюдават пропуски в данните в доклади с базови данни, доклади с данни за нови участници или годишни доклади за равнището на дейност, проверяващият орган проверява дали в плана относно методиката за мониторинг са определени методи за решаване на проблема с пропуските в данните съгласно член 12 от Делегиран регламент (ЕС) 2019/331, дали тези методи са подходящи за конкретната ситуация и дали са правилно приложени.
 Когато в плана относно методиката за мониторинг не е определен приложим метод за пропуските в данните, проверяващият орган проверява дали подходът, използван от оператора, за да компенсира липсващите данни се основава на разумни доказателства и гарантира, че данните, изисквани съгласно приложение IV към Делегиран регламент (ЕС) 2019/331 или член 3, параграф 2 от Регламент за изпълнение (ЕС) 2019/1842, не са занижени или завишени.“;
 (12)В член 21, параграфи 4 и 5 се заменят със следното:
 „4.
 За целите на проверката на доклада с базови данни, доклада с данни за нов участник и годишния доклад за равнището на дейност на даден оператор проверяващият орган извършва също посещение на място, за да оцени границите на инсталацията и подинсталациите ѝ, както и пълнотата на пораждащите емисии потоци, източниците на емисии и техническите връзки.
 5.
 За проверка на доклада за емисиите на оператор, доклада с базови данни, доклада с данни за нов участник или годишния доклад за равнището на дейност проверяващият орган решава въз основа на анализа на риска дали са необходими посещения на други места, включително когато съответните части от дейностите по движението на данните и контролните дейности се извършват на други места, като например седалището на дружеството и офиси извън съответните места.“;
 (13)Член 22 се изменя, както следва:
 а)параграф 1 се изменя, както следва:
 i)
 първа алинея се заменя със следното:
 „Ако по време на проверката проверяващият орган установи неточности, несъответствия или неспазване на Регламент за изпълнение (ЕС) 2018/2066, Делегиран